laion/Wikipedia-Exotic huggingface dataset:
Missing You (Chris de Burghi laul)

"Missing You" on Chris de Burghi kirjutatud ja esitatud laul, mis anti välja singlina. "Missing You" laulu sõnad "Missing You" YouTube'i muusikavideo Selles artiklis on kasutatud ingliskeelset artiklit en:Missing You (Chris de Burgh song) seisuga 7.05.2015.
Amblyodipsas katangensis

Amblyodipsas katangensis on Lamprophiidae sugukonna maoliik. Maoliigil Amblyodipsas katangensis liigitatakse roomajate andmebaasis järgmised alamliigid: Amblyodipsas katangensis katangensis de Witte & Laurent, 1942 Amblyodipsas katangensis ionidesi Loveridge, 1951. Neid võib kohata roomamas Kongo Demokraatlikus Vabariigis, Sambias, Tansaanias. Amblyodipsas katangensis DE WITTE & LAURENT, 1942, Roomajate andmebaasi veebiversioon (vaadatud 7.05.2015)(inglise keeles) Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species", 22. aprill 2014, lk 26, CRC Press, Google'i raamatu veebiversioon (vaadatud 4.05.2015) (inglise keeles) Selles artiklis on kasutatud prantsuskeelset artiklit fr:Amblyodipsas katangensis seisuga 7.05.2015.
Näljamüür

Näljamüür on Vana-Vigala mõisa pargi põhjapoolset külge piirav 222-meetrine paekivimüür. Näljamüür on saanud nime 1867. aasta viljaikalduse järgi. Mõis laskis talupoegadel ehitada müüri, vastutasuks andis vilja. Et Vana-Vigala viirsavialal kive ei leidu, veeti ehitusmaterjal kohale taliteed pidi üle Avaste soo Koonga kandist. Näljamüür kui piirkonna ajaloo jaoks olulise tähtsusega ehitis on arvatud ajaloomälestiseks. Sissekanne Kultuurimälestiste riiklik registris
Eurovisiooni laulud

"Eurovisiooni laulud" on Eesti Televisiooni 2015. aasta saatesari, mis tutvustab Eurovisioonil kõlavaid lugusid. Võistluslugusid kommenteerivad Koit Toome, Lauri Liiv, Lauri Pihlap, Kaire Vilgats ja Nele-Liis Vaiksoo. Saatesari on kuueosaline, viies esimeses saates tutvustatakse lugusid ning valitakse iga saate parim, mis jõuab kuuendasse saatesse ehk finaali, kus valitakse välja parim lugu. Eurovisiooni lauluvõistlus 2015. aasta Eurovisiooni lauluvõistlus "Saatesarja koduleht". Originaali arhiivikoopia seisuga 4. aprill 2015. Vaadatud 7. mail 2015. Saatesarja koduleht Eurovisiooni lauluvõistluse koduleht
Jõgeva valla lipp

Jõgeva valla lipp on Jõgeva maakonnas asuva Eesti haldusüksuse Jõgeva valla lipp. Lipp on kinnitatud 9. veebruaril 1995. Valla lipuks on rohelisel ristkülikukujulisel kangal 0,5 ühiku kaugusel üla- ja alaservast kaks valget horisontaalset lainelõikelist laidu, mille laius on 0,5 ühikut. Lipu keskel on viie valge kroonlehega ja punase südamikuga kartuliõie kujutis, läbimõõduga 3 ühikut. Lipu laiuse ja pikkuse suhe on 7:11 ning normaalsuurus 105×165 cm. Kanga roheline värvus viitab valla elanike loodusega ja põllumajandusega tihedalt seotud eluviisile. Kartuliõis sümboliseerib vallas asuvat üht Eesti tähtsaimat sordiaretuse, eriti kartulikasvatuse keskust. Punane südamik viitab sellealasele rahvusvahelise tunnustusega teadustööle. Kaks lainelõikelist laidu tähistavad valla maa-ala läbivaid Pedja ja Kaave jõge. Valla lipp heisatakse: alaliselt Jõgeva Vallavalitsuse haldushoone(te)l; ajutiselt valla pidupäevadel, suhtlemisel teiste omavalitsusüksustega, muudel pidulikel üritustel; muudel juhtudel valitsuse loal. Valla lipu heiskamise võib teha kohustuslikuks üksnes volikogu otsuse või valitsuse korraldusega vallale kuuluvatel hoonetel, rajatistel või maa-aladel. Teistele omanikele on niisugused otsused või korraldused soovitusliku iseloomuga. Valla lipp on välja pandud ruumis, kus toimuvad vallavolikogu istungid. Valla lipp heisatakse hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti. Kasutamiskõlbmatuks muutunud lipp kuulub hävitamisele. Jõgeva valla vapp Jõgeva maakond Jõgeva valla sümboolika valla kodulehel Omavalitsuste sümbolid Riigikantselei lehel - Jõgeva vald. Eili Arula: "Lumehelbekesega vapp tekitas vallarahvas nördimust" Tartu Postimees, 19. detsember 2017
Vana-Vigala raamatukogu

Vana-Vigala raamatukogu on avalik raamatukogu Raplamaal Märjamaa vallas Vana-Vigalas, Märjamaa valla raamatukogu haruraamatukogu. Raamatukogu tegutseb Vigala raudteejaama hoones.
Venemaa Radikaaldemokraatlik Partei

Venemaa Radikaaldemokraatlik Partei (vene keeles Российская радикально-демократическая партия) oli 1917. aastal Venemaal tegutsenud erakond. Erakond asutati pärast veebruarirevolutsiooni, asus poliitilisel maastikul kadettidest vasakul ja esseeridest paremal ning oli esindatud Ajutise Valitsuse ja eelparlamendi koosseisus. VRDP juhtide hulka kuulusid Aleksandr Barõšnikov, Mihhail Bernatski, Ivan Dmitrjukov, Ivan Jefremov ja Nikolai Nekrassov. Erakond andis välja ajalehti Отечество ('Isamaa', Peterburis) ja Свободное слово (Moskvas). VRDP propageeris seda, et Venemaast saaks föderatiivne demokraatlik vabariik, mille riigipeaks on vabadel valimistel kuni neljaks aastaks valitav president. See pooldas riigi ja kiriku lahutamist, omavalitsuste autonoomiat, 8-tunnilise tööpäeva kehtestamist ja teisi progressiivseid reforme. Sarnasel programmilisel alusel tegutsenud erakonnad asutati samal aastal ka Eestis ja Lätis. VRDP toetas koalitsiooni sotsialistidega, rõhutades vajadust hoida ära kodusõja puhkemine. 1917. aasta juulis tekkinud poliitilise kriisi ajal ütles VRDP Keskkomitee esimees Ivan Jefremov, et "kodanlikud erakonnad ei oma õigust sellisel raskel ajal käed puhtaks pühkida ja eemalduda valitsemisest, kui raske see ka ei oleks." Oktoobrirevolutsiooniga toimunud bolševike võimuletulek tegi erakonna tegevusele Venemaal lõpu, kuid mitmed selle liikmed jätkasid aktiivset poliitilist tegevust eksiilis. Radikaaldemokraatlik partei
Aleksandr Barõšnikov

Aleksandr Aleksandrovitš Barõšnikov (Александр Александрович Барышников; 8. august 1877–1924) oli Vene insener, arhitekt-ehitaja, literaat, kunstnik, teatri- ja ühiskonnategelane. Barõšnikov pärines kaupmeeste suguvõsast. 1898. aastal lõpetas Peterburi raudteeinstituudi ning töötas seejärel vee- ja maaühenduste ning kaubasadamate valitsuses. 1903.–1904. aastatel projekteeris ta koos Mõkola Pjatnõtskõiga maailmas esimese raudbetoonist tuletorni – Ožarski tuletorni Mõkolajivi lähistel. 1905. aastal lahkus riigiteenistusest ja valiti Peterburi linnaduuma liikmeks. 1912. aastal sai Riigiduuma liikmeks, ühinedes seal progressistide fraktsiooniga. Pärast 1917. aasta veebruarirevolutsiooni oli erinevatel ametikohtadel Ajutise Valitsuse aparaadis, sealhulgas riikliku hoolekande minister. Barõšnikov kuulus Venemaa Radikaaldemokraatliku Partei asutajate hulka ja oli selle keskkomitee liige ning üks ajalehe Отечество väljaandmise korraldajatest. Pärast oktoobrirevolutsiooni suundus eksiili.
Mihhail Bernatski

Mihhail Vladimirovitš Bernatski (Михаил Владимирович Бернацкий; 8. juuli 1876 Kiiev – 16. juuli 1943 Pariis) oli majandusteadlane ja Venemaa keisririigi rahandusminister. Bernatski sündis Kiievis. Tema isa suri varakult ning Mihhail oli sunnitud juba gümnasistina teenima elatist eratundide andmisega. Ta lõpetas kõigepealt Kiievi Ülikooli õigusteaduskonna ja õppis seejärel poliitökonoomiat, kuulates loenguid ka Berliini Ülikoolis. 1911. aastal kaitstud magistritöö teema oli "Теоретики государственного социализма в Германии и социально-политические воззрения князя Бисмарка". 1904. aastast alates pidas Bernatski loenguid õppeasutustes ja avaldas artikleid legaalsetes marksistlikes väljaannetes, kuid erinevalt paljudest teistest marksistidest oli ta maa riigistamise vastu ning peagi eemaldus ta marksismist sootuks, asudes oma magistritöös kritiseerima sotsialistide vaateid. Bernatski leidis, et üksikisiku suurima vabaduse võib tagada sotsiaalne kapitalism ning rahvaste sõbraliku kooseksisteerimiseni võib viia üleilmse kullastandardil põhineva raha kasutuselevõtmine. Ta pooldas selliseid sotsiaalseid reforme, mis ei takista erainitsiatiivi. Pärast 1917. aasta veebruarirevolutsiooni kuulus Venemaa Radikaaldemokraatliku Partei asutajate hulka ning töötas Ajutise Valitsuse aparaadis, viimased kuud rahandusministrina. Oktoobrirevolutsiooni käigus vahistati, kuid lasti hiljem vabaks ja sõitis Doni-äärsesse Rostovi, kus ühines valgekaartlastega, töötades nende rahandusministrina 1920. aasta sügiseni, mil valgete väed Krimmist evakueerusid. Eksiilis jätkas poliitilist tegevust vene emigrantlikes ringkondades ning keskendus teadustööle, töötades Pariisi Ülikooli juures ja avaldades mitu erialast raamatut. Bernatski on maetud Bagneux' surnuaeda Pariisis oma abikaasa Olga kõrvale.
Amblyodipsas ventrimaculata

Amblyodipsas ventrimaculata on Lamprophiidae sugukonna maoliik. Neid võib kohata roomamas Botswanas, Namiibias, Sambias ja Zimbabwes. Amblyodipsas ventrimaculata (ROUX, 1907), Roomajate andmebaasi veebiversioon (vaadatud 8.05.2015)(inglise keeles) Amblyodipsas ventrimaculata, ADW, veebiversioon (vaadatud 8.05.2015)(inglise keeles) Selles artiklis on kasutatud prantsuskeelset artiklit fr:Amblyodipsas ventrimaculata seisuga 8.05.2015.
Kihelkonna valla lipp

Kihelkonna valla lipp on endise Eesti haldusüksuse Kihelkonna valla lipp. Lipp on kinnitati 9. juulil 1997. Valla ristkülikukujuline lipp koosneb võrdse laiusega 4 punasest ja 3 mustast horisontaalsest värvilaiust, mille ülemine ja alumine on punased. Lipu normaalmõõtmed on 105×165 cm ning laiuse ja pikkuse suhe 7:11. Kihelkonna valla lippu kasutati valla pidupäevadel ja muudel avalikel üritustel ning suhtlemisel teiste omavalitsusüksustega. Valla lipu heiskamisel koos Eesti riigilipu, mõne teise riigi, maakonna, omavalitsuse või muu lipuga, asub valla lipp lippude poolt vaadatuna vasakul teise riigi, Eesti riigilipust või mõnest muust lipust. Valla lipu valmistamine toimus üksnes vallavalitsuse loal. Kihelkonna valla vapp Saare maakond Kihelkonna valla sümboolika Riigikantselei kodulehel
Atractaspis congica

Atractaspis congica on Lamprophiidae sugukonna maoliik. Maoliigil Atractaspis congica liigitatakse roomajate andmebaasis järgmised alamliigid: Atractaspis congica congica Peters, 1877 Atractaspis congica leleupi Laurent, 1950 Atractaspis congica orientalis Laurent, 1945. Neid peamiselt kaevuva eluviisiga madusid võib kohata Namiibias, Botswanas, Angolas, Sambias, Kongo Demokraatlikus Vabariigis, Kongo Vabariigis ja Kamerunis. Atractaspis congica PETERS, 1877, Roomajate andmebaasi veebiversioon (vaadatud 8.05.2015)(inglise keeles) Selles artiklis on kasutatud prantsuskeelset artiklit fr:Atractaspis congica seisuga 8.05.2015.
Bitis caudalis

Bitis caudalis on rästiklaste sugukonna maoliik. Neid madusid võib kohata roomamas Lõuna-Aafrika Vabariigis, Zimbabwes, Namiibias, Botswanas, Sambias ja Angolas. Bitis caudalis (SMITH, 1839), Roomajate andmebaasi veebiversioon (vaadatud 8.05.2015)(inglise keeles) Selles artiklis on kasutatud prantsuskeelset artiklit fr:Bitis caudalis seisuga 8.05.2015.
Boaedon radfordi

Boaedon radfordi on Lamprophiidae sugukonna maoliik. Neid madusid võib roomamas kohata Kongo Demokraatlikus Vabariigis. Boaedon radfordi GREENBAUM, PORTILLO, JACKSON & KUSAMBA, 2015, Roomajate andmebaasi veebiversioon (vaadatud 8.05.2015)(inglise keeles) [Herpetology • 2015 Boaedon radfordi • A Phylogeny of Central African Boaedon (Serpentes: Lamprophiidae), with the Description of A New Cryptic Species from the Albertine Rift] Selles artiklis on kasutatud prantsuskeelset artiklit fr:Boaedon radfordi seisuga 8.05.2015.
Ivan Dmitrjukov

Ivan Ivanovitš Dmitrjukov (Иван Иванович Дмитрюков; 20. detsember 1871/1. jaanuar 1872–????) oli Vene aadlik, suurmaaomanik ja poliitik. Dmitrjukov põlvnes Kurski kubermangu põlisaadlist, tema isa oli Varssavi sandarmiringkonna staabikapten. 1912. aastal kuulus talle Kaluga kubermangus 307 dessatiini maad, tema abikaasale 250 dessatiini, lisaks veel 269 dessatiini rendimaad. 1895. aastal lõpetas Peterburi Ülikooli õigusteaduskonna, seejärel töötas Peterburi kohtupalatis ja Kaluga kubermanguvalitsuses ning oli Kaluga kubermangu aadlikogu liige. 1907. aastal sai maaomanike esindajana Riigiduuma liikmeks, kuuludes seal oktobristide, pärast selle lagunemist progressistide fraktsiooni. 1917. aasta veebruarirevolutsiooni ajal valiti Riigiduuma Ajutise Komitee liikmeks ning osales läbirääkimistel suurvürst Mihhail Aleksandrovitšiga, et veenda teda troonist loobuma; esines Tauria palee ees meeleavaldajatele kõnedega. Dmitrjukov oli üks Venemaa Radikaaldemokraatliku Partei juhtidest, oktoobrirevolutsiooni ei toetanud. 1918. aasta augusti alguses lahkus Peterburist Lõuna-Venemaale, edasine saatus teadmata. Mõningatel andmetel sooritas enesetapu.
Wild

"Metsik loodus" (originaalpealkiri "The Wild"), Disney-stuudio animafilm aastast 2006 "Metsik" (originaalpealkiri "Wild", 2014. aasta draamafilm Reese Witherspooniga peaosas "Wild", filmi "Metsik" soundtrack-album "Wild: From Lost to Found on the Pacific Crest Trail", Cheryl Strayedi raamat, mille alusel tehti film "Metsik".
Ivan Jefremov (poliitik)

Ivan Nikolajevitš Jefremov (Иван Николаевич Ефремов; 6. jaanuar 1866 – 1945) oli Vene aadlik, suurmaaomanik ja poliitik. Jefremov sündis Harkivis ning põlvnes vanast Doni kasakate aadlisuguvõsast, talle kuulus 825 dessatiini maad. Ta lõpetas gümnaasiumi kuldmedaliga ning aastatel 1885–1891 õppis Moskva Ülikooli füüsika-matemaatikateaduskonnas (kuulas loenguid, aga keeldus riigieksami tegemisest). Kodukanti naasnult osales ta põllumajandusseltside asutamises ja rahvahariduse korraldamises ning kirjutas mitu artiklit kasakate probleemidest. 1906. aastal valiti Riigiduuma liikmeks, kuulus Rahumeelse Uuenemise Partei ja hiljem progressistide juhtkonda ning arendas suhteid teiste riikide parlamentidega. 1913. aastal osales ta Stockholmis rahvusvahelisel rahukongressil, tulles välja algatusega luua rahvusvaheline vahendustegevuse instituut, eesmärgiga lahendada rahvusvahelisi konflikte rahumeelselt. Maailmasõja puhkedes töötas Punase Risti salgas Austria rindel. 1917. aasta veebruarirevolutsiooni ajal valiti Riigiduuma Ajutise Komitee liikmeks ning oli hiljem Ajutises Valitsuses kohtuminister ja riikliku hoolekande minister. Jefremov oli üks Peterburis toimunud kasakate kongresside peakorraldajatest ning Venemaa Radikaaldemokraatliku Partei juhtidest. 1917. aasta sügisel määrati Venemaa saadikuks Šveitsis. Ta ei jõudnud oma volikirju enne bolševike võimuletulekut üle anda, kuid oli Šveitsi valitsuse poolt de facto tunnustatud, saavutades selle, et Vene SFNV täievoliline esindaja saadeti riigist välja. Eksiilis viibides jätkas poliitilist tegevust vene emigrantlikes ringkondades, pidas loenguid rahvusvahelistest suhetest Prantsusmaa ja Šveitsi ülikoolides ning tegutses 1926. aastast alates Vene küsimuste eksperdina Šveitsi valitsuse juures.
Rhadinella donaji

Rhadinella donaji on Colubridae sugukonna maoliik. Neid võib kohata Oaxaca osariigis Mehhikos. Peter Uetz & Jakob Hallermann, Higher Taxa in Extant Reptiles Roomajate andmebaasi veebiversioon (vaadatud 5.04.2014) (inglise keeles) Rhadinella donaji CAMPBELL, 2015, Roomajate andmebaasi veebiversioon (vaadatud 8.05.2015)(inglise keeles) Campbell, 2015 : A new species of Rhadinella (Serpentes: Colubridae) from the Pacific versant of Oaxaca, Mexico., Zootaxa, nr 3918 (3), lk 397–405. Selles artiklis on kasutatud prantsuskeelset artiklit fr:Rhadinella donaji seisuga 8.05.2015.
Amerotyphlops arenensis

Amerotyphlops arenensis on pimemadulaste sugukonna maoliik. Neid võib kohata Paraíba osariigis Brasiilias. Amerotyphlops arenensis GRABOSKI, PEREIRA-FILHO, SILVA, COSTA PRUDENTE & ZAHER, 2015, Roomajate andmebaasi veebiversioon (vaadatud 8.05.2015)(inglise keeles) Graboski, Pereira-Filho, Silva, Costa Prudente & Zaher, 2015 : A new species of Amerotyphlops from Northeastern Brazil, with comments on distribution of related species, Zootaxa, nr 3920 (3), lk 443–452. Selles artiklis on kasutatud prantsuskeelset artiklit fr:Amerotyphlops arenensis seisuga 8.05.2015.
PF-89

PF-89 on uue põlvkonna standardne õhukese soomusega tankide tõrjumisele suunatud granaadiheitja. Relva kasutavad peamiselt jalaväelased kerge soomuse ja varjendite vastu. PF-89 on disainitud 80 mm kõrge purustusjõuga tankivastase (inglise High Explosive Anti-Tank) moona laskmiseks. Massilist tootmist alustati 1993. aastal. PF-89 on üpris sarnane Rootsi AT-4-ga. Antud relv on kaasakantav ning sellest saab lasta ainult paremalt õlalt. Samuti on granaadiheitja veekindel ning seda on lihtne transportida ja hoida. Riik: Hiina Rahvavabariik Kaliiber: 80x900 mm granaat Kasutus: ühekordne Relvatoru pikkus: 900 mm Efektiivne laskeulatus: 200 m Laskesagedus: 5 kuni 7 lasku minutis Granaadi algkiirus: 147 m/s Mass granaadita: 1,86 kg Mass granaadiga: 3,7 kg Granaadi kaal: 1,84 kg PF-89 granaadiheitjal on lihtne optiline sihik, millele võrreldes AT-4-ga öösihikut lisada ei saa. Enne laskmist peab laskja selgelt nägema oma sihtmärki ning määrama, mis kaugusel see asub. Üks granaat asub juba eelnevalt granaadiheitja torus ning on ühekordselt kasutatav. Kogu süsteem kaalub ainult umbes 3,7 kg ja seda saab efektiivselt kasutada ka minimaalse väljaõppega. PF-89 nazarian.no (vaadatud 26.03.2015)
Trilepida pastusa

Trilepida pastusa on ahassuumadulaste sugukonna maoliik. Neid võib kohata Carchi provintsis Ecuadoris. Salazar-Valenzuela, Martins, Amador-Oyola & Torres-Carvajal, 2015 : A new species and country record of threadsnakes (Serpentes: Leptotyphlopidae: Epictinae) from northern Ecuador., Amphibian & Reptile Conservation, 8.väljaanne, nr 1, lk 107–120. Trilepida pastusa SALAZAR-VALENZUELA, MARTINS, AMADOR-OYOLA & TORRES-CARVAJAL, 2015, Roomajate andmebaasi veebiversioon (vaadatud 8.05.2015)(inglise keeles) Selles artiklis on kasutatud prantsuskeelset artiklit fr:Trilepida pastusa seisuga 8.05.2015.
Pareas vindumi

Pareas vindumi on Pareatidae sugukonna maoliik. Neid võib kohata Katšini osariigis Myanmaris. Pareas vindumi VOGEL, 2015, Roomajate andmebaasi veebiversioon (vaadatud 8.05.2015)(inglise keeles) Vogel, 2015 : A New Montane Species of the Genus Pareas Wagler, 1830 (Squamata: Pareatidae) from Northern Myanmar. Taprobanica, 7. väljaanne, nr 1, lk 1-7 Selles artiklis on kasutatud prantsuskeelset artiklit fr:Pareas vindumi seisuga 8.05.2015.
Boaedon capensis

Boaedon capensis on Lamprophiidae sugukonna maoliik. Neid madusid võib roomamas kohata Lõuna-Aafrika Vabariigis, Mosabiigis, Sambias, Zimbabwes ja Botswanas. Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species", 22. aprill 2014, lk 96, CRC Press, Google'i raamatu veebiversioon (vaadatud 4.05.2015) (inglise keeles) Boaedon capensis DUMÉRIL & BIBRON, 1854, Roomajate andmebaasi veebiversioon (vaadatud 8.05.2015)(inglise keeles) Selles artiklis on kasutatud prantsuskeelset artiklit fr:Boaedon capensis seisuga 8.05.2015.
C-90 Instalaza

C-90 Instalaza on kergekaaluliste ning ühe võitleja poolt hõlpsasti kaasaskantavate ühekordsete õlalt lastavate granaadiheitjate perekond. Kasutamiseks on olemas soomuse-, isikkoosseisu- ja punkrivastased granaadid ning süüte/suitsugranaadid. Toodetud Hispaania ettevõttes Instalaza. C-90 koosneb tehases kokku monteeritud raketist ja lasketorust. Päästemehhanism on pürotehnikal põhinev ning ei vaja seetõttu elektrilist abisüsteemi (patareid, akud jne). Kõikidel tüüpidel on kaasas optiline sihik (VN38-C) koos sisemise valguseelemendiga hämaras laskmiseks. Kõik C-90 tüüpide rakettide kaliiber on 90 mm. Esimesed versioonid (C-90C ja C-90C-AM) olid 840 mm pikad ja kaalusid 4,2 kg. C-90-CR (M3) seeria relvad olid juba 940 mm pikad, et mahutada ära suurem rakettmootor. C-90-CR (M3) versioonid jagunevad: C-90-CR (M3) – soomusevastane relv, mis on suuteline 300 m kauguselt läbistama 400 mm soomust või 1000 mm paksust betooni. Raketil on kumulatiivlõhkepea (HEAT). Relva kaal on 4,7 kg. C-90-CR-RB (M3) – soomusevastane relv, mis on suuteline 300 m kauguselt läbistama 480 mm soomust või 1200 mm paksust betooni. Raketil on kumulatiivlõhkepea (HEAT). Relva kaal on 4,7 kg. C-90-CR-AM (M3) – soomuse- ja isikkoosseisu vastane relv. Soomust läbistavuse võime on tal väiksem kui C-90-CR (M3) ja C-90-CR-RB (M3). 200 m kauguselt on ta suuteline läbistama ainult 220 mm soomust ja 650 mm betooni. Lastuna jalaväe vastu on kumulatiiv-kildlõhkepea (HEAT-FRAG) kildude tappev raadius 21 m. Maksimaalne efektiivne distants jalaväe vastu 800 m. Relva kaal on 4,7 kg. C-90-CR-BK (M3) – punkrivastane relv. 350 m kauguselt lastes on granaat võimeline läbistama 1000 mm betooni. Granaadil on tandemlõhkepea. Esimene laeng läbistab takistuse ning teine plahvatab punkris sees. Relva kaal on 5,1 kg. C-90-CR-FIM (M3) – süüterelv suitsu tekitamiseks või objekti süütamiseks (sisaldab 1,3 kg punast fosforit). Relva kaal on 5,3 kg. C-90-CR-IN (M3) – inertgranaadiga treeningrelv.  Hispaania Maavägi Merejalavägi Õhuvägi Tsiviilkaitse (hisp Guardia Civil)  India Maavägi: kasutusel ainult jalaväeüksustes (ainult C-90-CR-RB (M3).  Itaalia Maavägi: kasutusel eriüksustes. (C-90CR, C-90AM ja C-90BK).  Indoneesia Maavägi: kasutusel jalaväe- ja eriüksustes. (C-90CR, C-90-CR-RB (M3), C-90AM ja C-90BK).  Ecuador Maavägi  Malaisia Maavägi  Colombia Maavägi  Eesti Maavägi WORLDWIDE EQUIPMENT GUIDE OPFOR, 2001 Norris, John (1996). Anti-tank weapons Brassey's. ISBN 1857531779
Ninasarvik-aafrikarästik

Ninasarvik-aafrikarästik (Bitis nasicornis) on rästiklaste sugukonda kuuluv maoliik. Ninasarvik-aafrikarästiku keha on üpris suur ja jäme, üldpikkus (keha + saba) jääb vahemikku 72–107 cm. 2004. aastal on mainitud isendi maksimaalseks üldpikkuseks 120 cm. Emased ninasarvik-aafrikarästikud kasvavad pikemaks kui isased. Ninasarvik-aafrikarästiku pea on lame ja kolmnurgakujuline ning ülejäänud kehaga võrreldes väike. Ninamiku eesotsal on neil 2 või 3 suurt ogalaadset soomust, nn sarvekest. Kael on peenike. Silmad on väikesed. Mürgihambad ei ole suured, harva on need pikemad kui 1,5 cm. Keskkehal on 31–43 seljakilbise rida. Seljakilbised on nii jämedakoelised, et võivad maopüüdjatele, kes neid käsitleda soovivad, haavu tekitada. Kõhukilbiseid on 117–140, anaalkilbis on paaritu. Suguküpsete emaste ninasarvik-aafrikarästikute sugulise paljunemise vormiks on vivipaaria – graviidne emane võib eduka kandluse korral sünnitada 3–38 maopoega (märtsis-aprillis, Lääne-Aafrikas), Ida-Aafrikas kestab paljunemisperiood aasta läbi. Ninasarvik-aafrikarästikuid võib kohata Guineas, Sierra Leones, Libeerias, Elevandiluurannikul, Ghanas, Togol, Béninis, Nigeerias, Kesk-Aafrika Vabariigis, Kamerunis, Ekvatoriaal-Guineas, Gabonis, Kongo Vabariigis, Kongo Demokraatlikus Vabariigis, Lõuna-Sudaanis, Ugandas, Keenias, Tansaanias, Angolas ja Sambias. Inimestega kohtuvad need peamiselt öise eluviisiga maod harva. Neid on kirjeldatud kui häirimatuid, kuid kui vaja, siis ründavad äkitselt, ette hoiatamata, nii ees- kui külgsuunas. Kui paljude madudega saab inimene kuidagimoodi hakkama neid sabast hoides, siis ninasarvik-aafrikarästikutega ilmselt mitte – nad on võimelised sabaseisust tõusma ja seejärel vajadusel hammustama (mürgihambad püstiasendis). Ninasarvik-aafrikarästikute süljes olevad hemo- ja neurotoksilised ained on väiksema potentsiga (vähem mürgised) kui lärmakal ja gabooni aafrikarästikul. Bitis nasicornis (SHAW, 1802), Roomajate andmebaasi veebiversioon (vaadatud 8.05.2015)(inglise keeles) IMMEDIATE FIRST AID for bites by Rhinoceros Horned Viper (Bitis nasicornis) Selles artiklis on kasutatud prantsuskeelset artiklit fr:Vipère rhinocéros ja ingliskeelset artiklit en:Bitis nasicornis seisuga 8.05.2015.
Smila

Smila (ukraina keeles Сміла, vene keeles Смела Smela) on linn Ukrainas Tšerkassõ oblastis, Smila rajooni halduskeskus. Aastal 2013 oli Smilas 68 636 elanikku.
You're Beautiful

"You're Beautiful" on Suurbritannia laulja ja muusiku James Blunti kirjutatud (kaasautorina) laul, mis anti välja singli ja muusikavideona. "You're Beautiful" laulu sõnad "You're Beautiful" YouTube'i muusikavideo Selles artiklis on kasutatud ingliskeelset artiklit en:You're Beautiful seisuga 8.05.2015.